ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
சுற்றுச்சூழல் அழுத்தத்தின் கீழ் நீடித்த உணவு உற்பத்தி குறித்த இந்தியா – பிரிட்டன் கூட்டத்தில் மத்திய அமைச்சர் டாக்டர் ஜிதேந்திர சிங் உரை
சுற்றுச்சூழல் அழுத்தத்தின் கீழ் நீடித்த உணவு உற்பத்தி குறித்த இந்தியா – பிரிட்டன் கூட்டத்தில் மத்திய அறிவியல் தொழில்நுட்பம்  புவி அறிவியல்  பிரதமர் அலுவலகம், பணியாளர் ஓய்வூதியம், பொதுமக்கள் குறைதீர்ப்பு. அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் காணொலி வாயிலாக உரையாற்றினார். உணவுப் பாதுகாப்பு மற்றும் பட்டினியில்லாத நிலையை அடைய இருநாடுகளுக்கும் இடையே பரஸ்பரம் ஒத்துழைப்பு அவசியம் என்று வலியுறுத்தினார்.
இந்தியாவும் பிரிட்டனும், வேளாண்மை, மருத்துவம், உணவு, மருந்துத்துறை, பொறியியல், பாதுகாப்பு போன்ற அறிவியல் பரிமாணங்களின் உலகளவிலான ஒத்துழைப்பை வலியுறுத்த வேண்டும் என்று டாக்டர் ஜிதேந்திர சிங் கேட்டுக் கொண்டார். மொஹாலியில் உள்ள தேசிய வேளாண் உயிரி தொழில்நுட்ப நிறுவனம், பிரிட்டனின் பர்மிங்ஹாம் பல்கலைக்கழகம் கூட்டாக ஏற்பாடு செய்திருந்த கருத்தரங்கில் அவர் உரையாற்றினார்.
பிரதமர் நரேந்திர மோடியின் கீழ் உள்ள மத்திய அரசின் நோக்கம் விவசாயிகள் இந்தியாவுக்கு மட்டுமல்லாமல் உலகத்திற்கே உணவு ஊட்டவேண்டும் என்பதுதான் என டாக்டர் ஜிதேந்திர சிங் கூறினார்.
நாட்டில் உள்ள அனைத்து மக்களுக்கும் உணவு பாதுகாப்பு, அவசியம் என்ற பிரதமர் மோடியின் கருத்துக்கு ஏற்ப பெருந்தொற்றுக் காலத்தில் யாரும் பசியுடன் இருக்கக் கூடாது என்ற வகையில், உணவுப் பாதுகாப்பு உறுதி செய்யப்பட்டதென அவர் தெரிவித்தார். உணவுப் பாதுகாப்புக்கு உள்ளூர் உணவு தொகுப்புகளை பாதுகாக்க வேண்டும் என்ற வகையில், சிறு மற்றும் நடுத்தர விவசாயிகளின் நலன்களைப் பாதுகாக்க கொள்கைகள் வகுக்கப்பட்டுள்ளதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790743
குடியரசுத் தலைவர் செயலகம்
ஆசிரியர்களுக்கு தேசிய விருதுகளை வழங்கிய குடியரசுத் தலைவர், கோவிட் சமயத்தில் டிஜிட்டல் கல்வி மூலம் குழந்தைகளை எதிர்காலத்துக்குத் தயார்படுத்தியதற்காக அவர்களைப் பாராட்டினார்
நாட்டின் பல்வேறு பகுதிகளில் இருக்கும் 47 ஆசிரியர்களுக்கு தேசிய விருதுகளை குடியரசுத் தலைவர் திரு ராம் நாத் கோவிந்த் காணொளிக் காட்சி மூலம் இன்று வழங்கினார்.
ஆசிரியர்களுக்கு தேசிய விருதுகளை வழங்கி உரையாற்றிய குடியரசுத் தலைவர், கோவிட் சமயத்தில் டிஜிட்டல் கல்வி மூலம் குழந்தைகளை எதிர்காலத்துக்குத் தயார்படுத்தியதற்காகவும், தேசிய கல்விக் கொள்கையை மாணவர்களுக்கு எடுத்துச் செல்வதற்காகவும் அவர்களைப் பாராட்டினார்
"தேசிய விருதுகளுக்கு தேர்ந்தெடுக்கப்பட்ட அனைத்து ஆசிரியர்களுக்கும், எனது பாராட்டுக்கள் மற்றும் வாழ்த்துக்கள். ஆசிரியர்களின் உறுதி, அர்ப்பணிப்பு மற்றும் சிறந்த பங்களிப்புகளுக்கு நாம் நன்றியைத் தெரிவித்துக் கொள்கிறோம்," என்று அவர் கூறினார்.
முன்னதாக, இந்தியாவின் முன்னாள் குடியரசுத் தலைவர்
டாக்டர் சர்வபள்ளி ராதாகிருஷ்ணனுக்கு அவருடைய பிறந்த நாளில் குடியரசுத் தலைவர் திரு ராம் நாத் கோவிந்த் குடியரசுத் தலைவர் மாளிகையில் இன்று அஞ்சலி செலுத்தினார்.
டாக்டர் ராதாகிருஷ்ணனின் திருவுருவப்படத்திற்கு குடியரசுத் தலைவரும் குடியரசுத் தலைவர் மாளிகையில் உள்ள அதிகாரிகளும் மலரஞ்சலி செலுத்தினர்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651526
(
PIB Headquarters
கொவிட்-19 - பிஐபி செய்தித் தொகுப்பு
17.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- சமூக நிதி மற்றும் அதிகாரமளித்தல் அமைச்சகம்
- இளைஞர் நலன் மற்றும் விளையாட்டு அமைச்சகம்
(
கப்பல் போக்குவரத்து அமைச்சகம்
உள்நாட்டு சரக்குப் பெட்டக நிலையம் அமைக்க திட்டம்
உள்நாட்டு சரக்குப் பெட்டக பண்டகசாலை அமைப்பதற்கான திட்டங்கள் வரப் பெற்றுள்ளதாக மத்திய கப்பல். சாலைப் போக்குவரத்து மற்றும் நெடுஞ்சாலைத் துறை இணை அமைச்சர் திரு. பொன். ராதாகிருஷ்ணன் தெரிவித்துள்ளார். மக்கள் அவையில் எழுப்பப்பட்ட கேள்வி ஒன்றுக்கு பதில் அளித்த அமைச்சர் இந்தத் தகவலைத் தெரிவித்துள்ளார்.
உலர் துறைமுகங்கள், சரக்குப் பெட்டக பண்டகசாலை நிலையங்கள், விமான கொள்கலன் சரக்கு நிலையங்கள் ஆகியவற்றைக் கொண்டதற்கான உள்நாட்டு சரக்குப் பெடக பண்டகசாலை அமைப்பதற்கு மத்திய, மாநில அரசின் பொதுத் துறை நிறுவனங்கள், தனியார் கட்டட நிறுவனங்களிடமிருந்து திட்டங்கள் வரப் பெற்றுள்ளதாகவும் திரு. பொன் ராதாகிருஷ்ணன் தெரிவித்துள்ளார்.
இவற்றை அமைக்க ஒற்றை சாளர முறையில் அனுமதி வழங்க வர்த்தகத்துறையுடன் இணைந்து அமைச்சகங்களுக்கு இடையிலான குழு 1992-ம் ஆண்டு முதல் செயல்பட்டு வருகிறது என்றும் அமைச்சர் குறிப்பிட்டார். மும்பையில் உள்ள ஜவஹர்லால் நேரு துறைமுக அறக்கட்டளை வார்தா, ஜால்னா, நாசிக், நாசிக், சாங்கலி ஆகிய இடங்களில் உள்ள உலர் துறைமுகங்களை மேம்படுத்த துவக்கக் கட்ட நடவடிக்கைகளை மேற்கொண்டுள்ளதாகவும் அமைச்சர் தெரிவித்தார்.
வார்தா
வார்தாவில் 140 ஹெக்டேர் நிலப் பரப்பில் உலர் துறைமுக அமைக்கத் திட்டமிடப்பட்டு, முதல் கட்டமாக 25 ஹெக்டேர் பரப்பளவில் கட்டத் திட்டமிட்டு அதற்கானப் பணிகள் ஒன்றரை மாதத்தில் தொடங்கப்படும்.,
ஜால்னா
ஜால்னாவில் 180 ஹெக்டேர் நிலப்பரப்பில் உலர் துறைமுகம் கட்டத் திட்டமிடப்பட்டுள்ளது. முதல் கட்டமாக 60 ஹெக்டேரில் கட்டத் தி\ட்டமிடப்பட்டுள்ளது. கட்டடங்களுக்கான ஒழுங்கு முறை ஆணையத்தின் அனுமதிக்குப் பின் பணிகள் தொடங்கும் என்றும் அமைச்சர் தெரிவித்தார்.
நாசிக்
நாச்கி மாவட்டம் நிபாட்டில் உலர் துறைமுக வளர்ச்சிப் பணிகள் மேற்கொள்ளப்பட உள்ளது. 100-110 ஏக்கரில் விரிவாக்கத் தி்ட்டமிடப்பட்டு, நிலம் கையகப்படுத்தப்பட்ட பின்பு பணிகள் மேற்கொள்ளப்பட உள்ளது.
(Visitor Counter : 108
சிறப்பு சேவைகள் மற்றும் கட்டுரைகள்
ரூபாய் 13.7 லட்சம் மதிப்பிலான 18600 அமெரிக்க டாலர் சென்னை விமான சுங்கத் துறையினரால் பறிமுதல்
இந்தியாவிலிருந்து வெளிநாட்டு பணம் கடத்தப்படுவதாகக் கிடைத்த தகவலின் பேரில், சென்னையில் இருந்து துபாய் செல்லவிருந்த ஏர் இந்தியா எக்ஸ்பிரஸ் ஃபிளைட் ஐஎக்ஸ் 1643 விமானத்தில் பயணம் செய்யவிருந்த சென்னையைச் சேர்ந்த சையது அலி  என்பவரை புறப்பாடு முனையத்தில் விமான நிலைய சுங்கத் துறையினர் தடுத்து நிறுத்தினர். அவரைச் சோதனை செய்ததில், அவரது உள்ளாடையில் 3 பொட்டலங்கள் மறைக்கப்பட்டு இருந்தது கண்டுபிடிக்கப்பட்டது. அந்தப் பொட்டலங்களைப் பிரித்து பார்க்கையில் 15600 அமெரிக்க டாலர்கள் பறிமுதல் செய்யப்பட்டதுடன், அவரது கைப்பையில் இருந்து கைப்பற்றப்பட்ட சிகரெட் பாக்கெட்டில் மறைத்து வைக்கப்பட்டிருந்த 3000 அமெரிக்க டாலர்களும் பறிமுதல் செய்யப்பட்டன. மொத்தம் ரூபாய் 13.7 லட்சம் மதிப்பிலான 100 அமெரிக்க டாலர் நோட்டுக்களாக 18600 அமெரிக்க டாலர்கள் சுங்கச் சட்டம் 1962ன் கீழ் அந்த நபரிடம் இருந்து கைப்பற்றப்பட்டன.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்க ஆணையர் செய்திக்குறிப்பு ஒன்றில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 162-வது நாள்: 32 கோடிக்கும் அதிகமான தடுப்பூசிகளை இது வரை செலுத்தி முக்கிய மைல்கல்லை இந்தியா கடந்துள்ளது
கொவிட்-19 பெருந்தொற்றுக்கு எதிரான தனது போரில் மற்றுமொரு முக்கிய சாதனையை இந்தியா இன்று படைத்துள்ளது. இன்றிரவு 7 மணி அளவில் வெளியான தற்காலிக அறிக்கையின் படி, 32 கோடிக்கும்  அதிகமான தடுப்பூசிகளை நாடு இது வரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 58.10 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 36,68,189 பயனாளிகள் தங்களது முதல் டோஸ் தடுப்பூசியையும், 1,14,506 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 8,30,23,693 பேர் முதல் டோசையும், 18,48,754 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
ஆந்திரப் பிரதேசம், அசாம், பிகார், சத்தீஸ்கர், தில்லி, குஜராத், ஹரியானா, ஜார்கண்ட், கர்நாடகா, கேரளா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, ஒடிசா, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 48,09,662 பேர் முதல் டோஸ் தடுப்பூசியையும், 69,386 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 1,64,862 பேர் முதல் டோஸ் தடுப்பூசியை இது வரை செலுத்திக் கொண்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730582
-----
(Visitor Counter : 200
சுகாதாரம் மற்றும் குடும்ப நலத்துறை அமைச்சகம்
கொவிட் நிவாரண உதவிகள் குறித்த சமீபத்திய தகவல்கள்
2021 ஏப்ரல் 27 முதல் பல்வேறு நாடுகள்/அமைப்புகளிடம் இருந்து கொவிட் தொடர்பான மருத்துவ பொருட்கள் மற்றும் உபகரணங்களை இந்திய அரசு பெற்று வருகிறது.
கொவிட்-19 மேலாண்மை தொடர்பான முயற்சிகளுக்கு வலுவூட்டுவதற்காக இவை விரைவாக மாநிலங்கள் மற்றும் யூனியன் பிரதேசங்களுக்கு அனுப்பப்பட்டு வருகின்றன.
2021 ஏப்ரல் 27 முதல் 2021 மே 21 வரை 16,530 ஆக்சிஜன் செறிவூட்டிகள், 15,901 ஆக்சிஜன் சலிண்டர்கள், 19 ஆக்சிஜன் தயாரிப்பு ஆலைகள், 11,416 சுவாசக் கருவிகள் / பிபாப், ~6.6 லட்சம் ரெம்டெசிவிர் குப்பிகள் சாலை மற்றும் விமானம் மூலமாக அனுப்பி வைக்கப்பட்டுள்ளன.
2021 மே 20/21 ஆகிய தேதிகளில் கத்தார், வேல்ஸ் அரசாங்கம்  கனடா, யூஎஸ்ஐஎஸ்பிஎஃப், ஜெர்மனி ஆகிய இடங்களிலிருந்து வரப்பெற்றுள்ள முக்கிய பொருட்களின் விபரங்கள் வருமாறு:
ஆக்சிஜன் செறிவூட்டிகள் :
963
சுவாசக் கருவிகள்/பி-பாப்/சிபாப்
465
பல்வேறு நாடுகள் மற்றும் அமைப்புகளிடம் இருந்து பெறப்படும் பொருட்கள் உடனடியாக மாநிலங்கள் மற்றும் யூனியன் பிரதேசங்களுக்கு அனுப்பப்படுகின்றன.
இந்த செயல்பாட்டை மத்திய சுகாதாரம் மற்றும் குடும்ப நல அமைச்சகம் தொடர்ந்து கண்காணித்து வருகிறது.
நுகர்வோர் நலன், உணவு மற்றும் பொது விநியோகம் அமைச்சகம்
‘பாரத் பருப்பு’ என்ற பெயரில் மானிய விலையில் விற்கப்படும் பருப்பு விற்பனையை மத்திய அமைச்சர் திரு.பியூஷ் கோயல் தொடங்கி வைத்தார்
மத்திய நுகர்வோர் விவகாரங்கள், உணவு மற்றும் பொது விநியோகம், ஜவுளி, வணிகம் மற்றும் தொழில்துறை அமைச்சர் திரு.பியூஷ் கோயல் மானியத்துடன் கூடிய கடலைப் பருப்பு விற்பனையை 'பாரத் பருப்பு' என்ற பெயரில் தொடங்கி வைத்தார். இந்தப் பருப்பு ஒரு கிலோ 60 ரூபாய்க்கும், 30 கிலோவாக வாங்கும்போது ஒரு கிலோ 55 ரூபாய்க்கும் விற்கப்படுகிறது.
தேசிய வேளாண் கூட்டுறவு சந்தைப்படுத்தல் கூட்டமைப்பு மூலம் பாக்கெட்டுகளில் அடைக்கப்பட்டு, மாநில அரசுகளுக்கு வழங்படவுள்ளதோடு, நுகர்வோர் கூட்டுறவு விற்பனை நிலையங்கள் மூலம் விநியோகிக்கப்படவுள்ளது.
கடலைப்பருப்பு இந்தியாவில் மிக அதிகமாக உற்பத்தி செய்யப்படும் பருப்புகளில் ஒன்றாகும். துவரம்பருப்புக்கு மாற்றாக வறுத்த கடலைப் பருப்பு பயன்படுத்தப்படுகிறது. இரத்த சோகை, சர்க்கரை போன்றவற்றை கட்டுப்படுத்தவும் கடலைப்பருப்பு பயன்படுத்தப்படுகிறது. உடலுக்குத் தேவையான நார்ச்சத்து, இரும்பு, பொட்டாசியம், வைட்டமின் பி போன்ற பல ஊட்டச்சத்துகள் இதில் உள்ளன.
SM/CR/KRS
தொழிலாளர் மற்றும் வேலைவாய்ப்பு அமைச்சகம்
இபிஎஃப்ஓ சம்பளப்பட்டியல் தரவுகள்: 2021 நவம்பரில் இபிஎஃப்ஓ மொத்தம் 13.9 லட்சம் சந்தாதாரர்களை சேர்த்துள்ளது
2022 ஜனவரி 20 அன்று வெளியிடப்பட்ட இபிஎஃப்ஓ சம்பளப்பட்டியல் தரவுகளின்படி 2021 நவம்பர் மாதத்தில் இபிஎஃப்ஓ மொத்தம் 13.9 5 லட்சம் சந்தாதாரர்களை சேர்த்துள்ளது.
25.65 சதவீத வளர்ச்சி விகிதத்துடன் 2021 அக்டோபர் மாதத்தைவிட 2.5 லட்சம் அதிகரித்திருப்பதை இது காட்டுகிறது. 2020 நவம்பரில் 10.11 லட்சம் சந்தாதாரர்கள் சேர்க்கப்பட்டிருப்பதுடன் ஒப்பிடுகையில் 2021 நவம்பர் சம்பளப்பட்டியலில் சுமார் 3.84 லட்சம் சந்தாதாரர்கள்
அதிகரித்திருப்பதையும் சம்பளப்பட்டியல் தரவுகள் காட்டுகின்றன.
13.9 5 லட்சம் சந்தாதாரர்களில் இபிஎஃப்ஓ சமூகப் பாதுகாப்பு திட்டத்தின் கீழ் முதன்முறையாக 8.28 லட்சம் புதிய உறுப்பினர்கள் கொண்டு வரப்பட்டுள்ளனர்.
2021 நவம்பரில் வயது வாரியான பதிவுகளில் 22- 25 வயது பிரிவினர் அதிகபட்ச எண்ணிக்கையில் பதிவு செய்திருப்பதை சம்பளப்பட்டியல் தரவுகள் காட்டுகின்றன. 18-21 வயதுப் பிரிவினரும் கூட ஆரோக்கியமான அளவில் 2.81 லட்சம் பேர் பதிவு செய்துள்ளனர். 2021 நவம்பரில் மொத்தக் கூடுதல் சந்தாதாரர்களில் 18-25 வயது பிரிவினரின் 46.20% பங்களிப்பு உள்ளது.
தமிழ் நாடு, கர்நாடகா, குஜராத், ஹரியானா, மஹாராஷ்ட்ரா ஆகிய மாநிலங்களில் இந்தக் காலத்தில் சுமார் 8.64 லட்சம் சந்தாதாரர்கள் அதிகரித்துள்ளனர். இது அனைத்து வயதுப் பிரிவினரின் மொத்த சந்தாதாரர்களில் 60.60% ஆகும்.
பாலின ரீதியாக நவம்பர் மாதத்தில் பெண் சந்தாதாரர்களின் எண்ணிக்கை 2.95 லட்சமாக இருந்தது. இது அக்டோபர் மாதத்தில் கூடுதலாக சேர்ந்த சந்தாதாரர்களை விட 59,005 அதிகமாகும். இவர்களில் அமைப்பு சார்ந்த தொழில்களில் உள்ளவர்கள் 2.36 லட்சம் பேர். இது 24.9 7 சதவீதம் அதிகரிப்பாகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:
https://pib.gov.in/PressReleasePage.aspx?PRID=1791228
சுரங்கங்கள் அமைச்சகம்
இரும்பு தாது உற்பத்தி
சுரங்கங்கள் மற்றும் கனிமங்கள்  சட்டம் 1957, திருத்தப்பட்டு 12.01.2015 முதல் அமுலுக்கு வந்தது.இந்த திருத்தத்தின் மூலம், அந்தந்த மாநில அரசுகள் ஏலம் விடும் முறை அறிமுகப்படுத்தப்பட்டது.
இந்த திருத்தத்தின் காரணமாக நாட்டின் கச்சா உருக்கு உற்பத்தி அதிகரித்துள்ளது. 2014-15ம் ஆண்டில் 88.97 மில்லியன் டன்னிலிருந்து, 2021-22ல் 120.29 மில்லியன் டன்னாக அதிகரித்துள்ளது. இது ஆண்டுக்கு 4.4 சதவீதம் அதிகமாகும்.
மக்களவையில் இன்று எழுத்து மூலம் அளித்த பதிலில், நிலக்கரி மற்றும் சுரங்கங்கள், நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி இதனை தெரிவித்துள்ளார்.
குடியரசுத் தலைவர் செயலகம்
ஈஸ்டரை முன்னிட்டு குடியரசுத் தலைவரின் வாழ்த்து செய்தி
ஈஸ்டரை முன்னிட்டு நாட்டு மக்களுக்கு குடியரசுத் தலைவர் திரு ராம் நாத் கோவிந்த் வாழ்த்துகளை தெரிவித்துள்ளார்.
"ஈஸ்டர் புனித திருநாளில், இந்தியா மற்றும் வெளிநாடுகளில் வாழும் அனைத்து மக்களுக்கும், குறிப்பாக கிறிஸ்தவர்களுக்கு, என்னுடைய இதயம் கனிந்த வாழ்த்துகளை தெரிவித்துக் கொள்கிறேன்," என்று தமது வாழ்த்து செய்தியில் குடியரசுத் தலைவர் தெரிவித்துள்ளார்.
"இயேசு கிறிஸ்து மீண்டும் உயிர்த்தெழுந்ததை குறிக்கும் இந்த பண்டிகை உலகம் முழுவதும் மகிழ்ச்சியுடன் கொண்டாடப்படுகிறது. மனிதநேயம், மன்னித்தல், தியாகம், கருணை மற்றும் உண்மையின் அடையாளமாக இயேசு கிறிஸ்து விளங்கினார். அவரது வாழ்க்கை நமக்கு அமைதி, அன்பு மற்றும் சகோதரத்துவத்தை போதிக்கிறது.
இந்த மகிழ்ச்சியான தருணத்தில், அன்பு, நேசம் மற்றும் நல்லிணக்கத்தை நமது சமுதாயத்தில் வலுப்படுத்தும் இத்தகைய மாண்புகளை நாம் பின்பற்றி நாட்டின் மகிழ்ச்சி மற்றும் வளத்தை அதிகப்படுத்துவோம்," என்று தமது வாழ்த்து செய்தியில் குடியரசுத் தலைவர் மேலும் கூறியுள்ளார்.
குடியரசுத் தலைவரின் வாழ்த்து செய்தியை இந்தியில் படிக்க இங்கே கிளிக் செய்யவும்.
Click here to see President's Message in Hindi
இளைஞர் நலன் மற்றும் விளையாட்டு அமைச்சகம்
நேரு யுவ கேந்திரா சங்கதன் உலகின் மிகப் பெரிய இளைஞர் அமைப்புகளில் ஒன்று ; திரு. கிரண் ரிஜிஜூ
மத்திய இளைஞர் நலன் மற்றும் விளையாட்டு அமைச்சகம், ராஷ்ட்ரீய யுவ சாஷ்க்டிகரனா கார்யகிரம், நாட்டு நலப்பணி திட்டம், ராஜீவ் காந்தி தேசிய இளைஞர் மேம்பாட்டு நிறுவனம் ஆகிய மூன்று பெரிய திட்டங்கள் மூலம், இளைஞர்களை மையப்படுத்தி அவர்களது மேம்பாட்டுக்காக பல்வேறு நடவடிக்கைகளை செயல்படுத்தி வருகிறது.
இளைஞர்கள் மேம்பாட்டுக்காக, மத்திய இளைஞர் நலன் மற்றும் விளையாட்டு துறை அமைச்சகத்தின் கீழ்மூன்று அமைப்புகள் செயல்பட்டு வருகின்றன.அவை 1. நேரு யுவ கேந்திரா சங்கதன், 2. தேசிய நாட்டு நலப்பணி திட்டம், 3. ராஜீவ் காந்தி தேசிய இளைஞர் மேம்பாட்டு நிறுவனம் ஆகும். இந்த அமைப்புகள் பற்றிய விவரம் வருமாறு;
- ராஜீவ் காந்தி தேசிய இளைஞர் மேம்பாட்டு நிறுவனம் ; தமிழகத்தின் ஶ்ரீபெரும்புதூரில் அமைந்துள்ள இந்த நிறுவனம் மத்திய இளைஞர் நலன் மற்றும் விளையாட்டு அமைச்சகத்தின் கீழ் இயங்கும் தேசிய முக்கியத்துவம் வாய்ந்ததாகும். இந்த நிறுவனம் இளைஞர்களின் மேம்பாட்டில் முக்கிய ஆதார மையமாகத் திகழ்கிறது. இது, முதுநிலை மட்டத்தில், இளைஞர் மேம்பாடு குறித்த பல்வேறு பரிமாணங்களைக் கொண்ட கல்வி திட்டங்களை வழங்குகிறது. இளைஞர்களுக்கான பயிற்சிகள், திறன் மேம்பாட்டு திட்டங்களை அளிப்பதுடன், நாடு முழுவதும் கள முயற்சிகளை முன்னெடுக்கவும் உதவுகிறது.
- நேரு யுவ கேந்திரா சங்கதன்  ; இந்த அமைப்பு உலகின் மிகப்பெரிய இளைஞர் அமைப்புகளில் ஒன்றாகும். 623 மாவட்டங்களில், நேரு இளைஞர் மையங்கள் மூலம் இவை இயங்குகின்றன. இளைஞர்களின் ஆளுமைத் திறனை மேம்படுத்தி, நாட்டைக் கட்டமைக்கும் நடவடிக்கைகளில் அவர்களை ஈடுபடுத்துவதே இதன் நோக்கமாகும். கல்வி, சுகாதாரம், நல வாழ்வு, சுற்றுச்சூழல், சமூகப் பிரச்சினைகளில் விழிப்புணர்வு, மகளிர் அதிகாரமளித்தல், குடிமை கல்வி, பேரிடர் நிவாரணம், மறுவாழ்வு உள்ளிட்டவற்றில் இந்த அமைப்பு கவனம் செலுத்துகிறது.
- தேசிய நாட்டு நலப்பணி திட்டம்  ; இந்த சேவை திட்டம் 1969-ம் ஆண்டு, தன்னார்வ சமுதாய தொண்டு மூலம் மாணவர்கள் இடையே, ஆளுமை மற்றும் நற்பண்புகளை உருவாக்குவதை நோக்கமாகக் கொண்டு அறிமுகப்படுத்தப்பட்டது. ‘ சேவை மூலம் கல்வி’ என்பது என்.எஸ்.எஸ்-சின் நோக்கமாகும். மகாத்மா காந்தியின் கொள்கைகளிலிருந்து இந்த சித்தாந்தம் உருவானது. என்.எஸ்.எஸ்-சின் குறிக்கோள் ‘’ நான் அல்ல, ஆனால் நீ’’ என்பதாகும்.
தற்போது, நேரு யுவ கேந்திரா சங்கதனில் 1.87 லட்சம் இளைஞர் மன்றங்கள் இணைக்கப்பட்டுள்ளன. இதில் நாடு முழுவதையும் சேர்ந்த 36 லட்சம் இளம் தன்னார்வலர்கள் உள்ளனர். நாட்டு நலப்பணி திட்டத்தில், 479 பல்கலைக்கழகங்கள், 17676 கல்லூரிகள்/ தொழில்நுட்ப நிறுவனங்கள், 12087 மேல்நிலைப் பள்ளிகளைச் சேர்ந்த சுமார் 40 லட்சம் தன்னார்வலர்கள் பதிவு செய்துள்ளனர்.
மத்திய இளைஞர் நலன் மற்றும் விளையாட்டுத் துறை இணையமைச்சர்  திரு. கிரண் ரிஜிஜூ மக்களவையில் இன்று எழுத்து மூலம் அளித்த பதிலில் இத்தகவலைத் தெரிவித்துள்ளார்.
(Visitor Counter : 153
தொழிலாளர் மற்றும் வேலைவாய்ப்பு அமைச்சகம்
தொழிலாளர் காப்பீட்டுத் திட்டத்தின் கீழ் 2022-ஆம் ஆண்டு டிசம்பர் மாதத்தில் 18 லட்சத்திற்கும் மேற்பட்ட புதிய தொழிலாளர்கள் சேர்க்கப்பட்டுள்ளனர்.
80 திருநங்கைத் தொழிலாளர்கள் இத்திட்டத்தின் கீழ் இணைந்துள்ளனர்
தொழிலாளர் காப்பீட்டுத் திட்டத்தின் 2022 ஆம் ஆண்டு டிசம்பர் மாதத்திற்கான ஊதியத் தரவு விவரங்கள் இன்று வெளியிடப்பட்டது. அதன்படி 2022 ஆம் ஆண்டு டிசம்பர் மாதத்தில் 18 லட்சத்து மூவாயிரம் புதிய ஊழியர்கள் சேர்க்கப்பட்டுள்ளனர்.
2021-ஆம் ஆண்டு டிசம்பர் மாதத்துடன் ஒப்பிடுகையில் 2022-ஆம் ஆண்டு டிசம்பர் மாதத்தில் தொழிலாளர் காப்பீட்டுத் திட்டத்தில் பங்களிப்பு செய்த ஊழியர்களின் எண்ணிக்கை 14 லட்சத்து 52 ஆயிரமாக அதிகரித்துள்ளதை ஊதிய தரவு தெரிவிக்கிறது.
தொழிலாளர்களின் சமூகப் பாதுகாப்பை உறுதிசெய்யும் வகையில் தொழிலாளர் காப்பீட்டுத் திட்டத்தின் கீழ் 2022-ஆம் ஆண்டு டிசம்பர் மாதத்தில் சுமார் 27,700 புதிய நிறுவனங்கள் பதிவு செய்யப்பட்டுள்ளதாக தரவு கூறுகிறது.
இம்மாதத்தில் சேர்க்கப்பட்ட 18 லட்சத்து மூவாயிரம் ஊழியர்களில் 8 லட்சத்து முப்பதாயிரம் ஊழியர்கள் 25 வயதுவரை உடையவர்கள் ஆவர். இது நாட்டில் இளைஞர்களுக்கு நல்ல வேலைவாய்ப்பு கிடைத்துள்ளதைக் காட்டுகிறது.
பெண் உறுப்பினர்களில் மூன்று லட்சத்து 44 ஆயிரம் பேர் புதிதாக சேர்க்கப்பட்டுள்ளனர். மொத்தம் 80 திருநங்கை தொழிலாளர்களும் இத்திட்டத்தில் சேர்க்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்… https://pib.gov.in/PressReleasePage.aspx?PRID=1900763
நிலக்கரி அமைச்சகம்
பல்வேறு இடங்களில் 72.50 மில்லியன் டன் அளவிற்கு நிலக்கரி இருப்பு உள்ளதாக திரு பிரல்ஹத் ஜோஷி கூறியுள்ளார்
இந்திய நிலக்கரி நிறுவனம் உள்ளிட்ட பல்வேறு இடங்களில் தற்போது 72.50 மில்லியன் டன் அளவிற்கு நிலக்கரி இருப்பு உள்ளதாக மத்திய நிலக்கரித்துறை அமைச்சர் திரு பிரல்ஹத் ஜோதி தெரிவித்துள்ளார்.
இது குறித்து அவர் வெளியிட்டுள்ள டுவிட்டர் பதிவில், அனல் மின் நிலையங்களில் 22.01 மில்லியன் டன் அளவிற்கு நிலக்கரி உள்ளதாக குறிப்பி்ட்டுள்ளார்.
தினசரி அடிப்படையில் சாதனை அளவாக நிலக்கரி உற்பத்தி செய்யப்படுவதாகவும், நாட்டில் தற்போது போதுமான அளவிற்கு நிலக்கரி இருப்பு உள்ளதாகவும் திரு பிரல்ஹத் ஜோதி தெரிவித்துள்ளார்.
நிலக்கரித்துறை அமைச்சகம் வெளியிட்டுள்ள அறிக்கையின்படி கடந்த நிதியாண்டில் 777.23 மில்லியன் டன் அளவிற்கு நிலக்கரி உற்பத்தி செய்யப்பட்டதாகவும், இது அதன் முந்தைய நிதியாண்டை விட 8.55 சதவீதம் அதிகமாகும் என்று கூறியுள்ளார். இந்திய நிலக்கரி நிறுவனம் கடந்த நிதியாண்டில் 622.64 மில்லியன் டன் அளவிற்கு உற்பத்தி செய்துள்ளதாகவும் இது அதன் முந்தைய நிதியாண்டை விட 4.43 சதவீதம் அதிகமாகும் என்றும் குறிப்பிடப்பட்டுள்ளது.
மேலும் விவரங்களுக்கு இதன் ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1819232
குடியரசுத் தலைவர் செயலகம்
முன்னாள் குடியரசுத் தலைவர் கியானி ஜைல் சிங் பிறந்தநாள் – குடியரசுத் தலைவர் ராம்நாத் கோவிந்த் மலர் அஞ்சலி
இந்திய குடியரசுத் தலைவர் திரு. ராம்நாத் கோவிந்த், குடியரசுத் தலைவர் மாளிகையில், முன்னாள் குடியரசுத் தலைவர் கியானி ஜைல் சிங் பிறந்தநாள் ஆண்டு விழாவில் இன்று  மலர் அஞ்சலி செலுத்தினார். ஜைல் சிங்கின் உருவப்படத்திற்கு மலர் தூவி அவர் மரியாதை செலுத்தினார்
பிரதமர் அலுவலகம்
புத்த பூர்ணிமா நாளில் காணொலி காட்சி மூலம் நடைபெரும் உலகளாவிய பிறந்ததின கொண்டாட்டத்தில் பிரதமர் முக்கிய உரை நிகழ்த்துகிறார்
புத்த பூர்ணிமாவை முன்னிட்டு 2021 மே 26ம் தேதி காலை 9.45 மணியளவில் காணொலி காட்சி மூலம் நடைபெறும் உலகளாவிய பிறந்த தின கொண்டாட்ட நிகழ்ச்சியில் பிரதமர் திரு நரேந்திர மோடி முக்கிய உரை நிகழ்த்துகிறார்.
இந்நிகழ்ச்சியை மத்திய கலாச்சாரத்துறை அமைச்சகம், சர்வதேச புத்த கூட்டமைப்புடன் இணைந்து நடத்துகிறது. இதில் உலகில் உள்ள அனைத்து புத்த மடாலயங்களின் தலைவர்கள் கலந்து கொள்கின்றனர். உலகம் முழுவதும் இருந்து 50-க்கும் மேற்பட்ட புத்த மத தலைவர்கள் இந்த நிகழ்ச்சியில் கலந்து கொண்டு உரையாற்றுகின்றனர்.
-----
(
நிதி அமைச்சகம்
2019 நவம்பர் மாதத்திற்கான சரக்கு மற்றும் சேவை வரி வருவாய் வசூல்
2019 நவம்பர் மாதத்தில் சரக்கு மற்றும் சேவை வரி வருவாய் மொத்தம் ரூ. 1,03,492 கோடி வசூலிக்கப்பட்டுள்ளது
2019 நவம்பர் மாதத்தில் ஒட்டுமொத்த சரக்கு மற்றும் சேவை வரி வருவாய், ரூ.1,03,492 கோடி அளவிற்கு வசூலிக்கப்பட்டுள்ளது. இதில், மத்திய சரக்கு மற்றும் சேவை வரியாக ரூ.19,592 கோடியும், மாநில சரக்கு மற்றும் சேவை வரியாக ரூ.27,144 கோடியும், ஒருங்கிணைந்த சரக்கு மற்றும் சேவை வரியாக ரூ.49,028 கோடியும்  மற்றும் கூடுதல் வரியாக ரூ.7,727 கோடியும்  அடங்கும். அக்டோபர் மாதத்திற்கான சரக்கு மற்றும் சேவை வரி படிவம் 3-பி, 2019 நவம்பர் 30 ஆம் தேதிவரை 77.83 லட்சம் படிவங்கள் தாக்கல் செய்யப்பட்டுள்ளன.
ஒருங்கிணைந்த சரக்கு மற்றும் சேவை வரியிலிருந்து மத்திய சரக்கு மற்றும் சேவை வரிக்கு ரூ.25,150 கோடியும், மாநில சரக்கு மற்றும் சேவை வரிக்கு ரூ.17,431 கோடியும் பகிர்ந்து வழங்கப்பட்டுள்ளது. 2019 நவம்பர் மாதத்திற்கான வழக்கமான பகிர்வுக்குப் பிறகு, மத்திய சரக்கு மற்றும் சேவை வரியாக ரூ.44,742 கோடியும், மாநில சரக்கு மற்றும் சேவை வரியாக ரூ.44,576 கோடி வருவாயும் மத்திய, மாநில அரசுகளுக்குக் கிடைத்துள்ளது.
இரண்டு மாத காலமாக நிலவிய வளர்ச்சி குறைவுக்குப் பிறகு, சரக்கு மற்றும் சேவை வரி வருவாயாக, 2018 நவம்பரில் வசூலானதைவிட, 6% வளர்ச்சியுடன் 2019 நவம்பரில் குறிப்பிடத்தக்க அளவிற்கு வசூலாகியுள்ளது. இந்த காலகட்டத்தில் உள்நாட்டு பரிவர்த்தனைகளுக்கான சரக்கு மற்றும் சேவை வரி, இந்த ஆண்டிலேயே அதிகபட்சமாக 12% அளவுக்கு வளர்ச்சி கண்டுள்ளது. இறக்குமதி மூலம் வசூலாகும் சரக்கு மற்றும் சேவை வரி தொடர்ந்து குறைவாகவே உள்ளபோதிலும், கடந்த மாதத்தில்  20% என்ற நிலையிலிருந்து சற்று அதிகரித்து  13% அளவுக்கு உள்ளது. சரக்கு மற்றும் சேவை வரி அறிமுகப்படுத்தப்பட்ட 2017 ஜூலையில் வரி வசூல், ரூ. ஒரு லட்சம் கோடியைத் தாண்டிய நிலையில், தற்போது 8-வது முறையாக ஒரு லட்சம் கோடியைத் தாண்டியுள்ளது. 2019 மார்ச் மற்றும் ஏப்ரலுக்குப் பிறகு, 3-வது மாதமாக நவம்பர் 2019-ல், அதிக அளவிற்கு வரி வசூலாகியுள்ளது.
நிதி அமைச்சகம்
2023 பிப்ரவரியில் வசூலிக்கப்பட்ட மொத்த ஜிஎஸ்டி வருவாய் ரூ1,49,577 கோடி; கடந்த ஆண்டு இதே மாத்ததின் ஜிஎஸ்டி வருவாயைவிட இது 12% அதிகமாகும்
தமிழ்நாட்டில் பிப்ரவரி மாதத்தில் ஜிஎஸ்டி வரிவசூல் 19% அதிகரித்து ரூ 8,774 கோடியாக உள்ளது
2023 பிப்ரவரி மாதத்தில் வசூலிக்கப்பட்ட மொத்த ஜிஎஸ்டி வருவாய் ரூ 1,49,577 கோடியாகும் இதில் மத்திய ஜிஎஸ்டி ரூ 27,662 கோடி. மாநில ஜிஎஸ்டி ரூ 34,915. ஒருங்கிணைந்த ஜிஎஸ்டி ரூ 75,069 கோடி  செஸ் வரி ரூ 11,931 கோடி 
வழக்கமான பகிர்வின்படி ஒருங்கிணைக்கப்பட்ட ஜிஎஸ்டி யிலிருந்து ரூ 34,770 கோடி சிஜிஎஸ்டி க்கும் ரூ. 29,054 கோடி எஸ்ஜிஎஸ்டி க்கும் அரசால் பகிர்ந்தளிக்கப்பட்டது. வழக்கமான பகிர்வுக்குபின் 2023 பிப்ரவரி மாதத்தில் சிஜிஎஸ்டி மூலம் மத்திய அரசின் மொத்த வருவாய் ரூ 62,432 கோடியாகவும் எஸ்ஜிஎஸ்டி மூலம் மாநில அரசின் மொத்த வருவாய் ரூ 63,969 கோடியாகவும் உள்ளது மேலும் 2022 ஜூன் மாதத்திற்கு நிலுவையாக உள்ள ஜிஎஸ்டி இழப்பீடாக ரூ 16,982 கோடியை மத்திய அரசு விடுவித்துள்ளது
2023 பிப்ரவரி மாதத்தின் ஜிஎஸ்டி வருவாய் கடந்த ஆண்டு இதே மாதத்தின் ரூ 1,33,026 கோடி என்பதைவிட 12% அதிகமாகும் ஜிஎஸ்டி அமலாக்கப்பட்டதிலிருந்து இம்மாதம் அதிகபட்சமாக செஸ்வரி வசூல் ரூ 11,931 கோடியாக உள்ளது. பொதுவாக, பிப்ரவரி மாதத்தில் 28 நாட்கள் மட்டுமே இருக்கும் என்பதால் ஒப்பீட்டு அளவில் வருவாய் வசூல் குறைவாக இருக்கும்
தமிழ்நாட்டில் 2022 பிப்ரவரி மாதத்தில் ரூ 7,393 கோடியாக இருந்த ஜிஎஸ்டி வரி வசூல் 2023 பிப்ரவரியில் 19% வளர்ச்சியடைந்து ரூ 8,774 கோடியாக உள்ளது.
மனித வள மேம்பாட்டு அமைச்சகம்
மத்திய பட்ஜெட் அறிவிப்புக்களை அமலாக்குவது தொடர்பான வெபினாருக்கு மத்திய கல்வி அமைச்சகம் ஏற்பாடு முழு அமர்வில் பிரதமர் உரையாற்றுகிறார்
பட்ஜெட் அறிவிப்புகளை விரைவாகவும், செயல்திறனுடனும் அமல்படுத்த, மத்திய அரசு பல்வேறு முக்கிய துறைகளில் தொடர் இணையவழி கருத்தரங்குகளை நடத்தி வருகிறது. பொதுத்துறை மற்றும் தனியார் துறை, கல்வி, தொழில் துறைகளின் நிபுணர்களின் கருத்துக்கள் மற்றும் ஆலோசனைகளை அறிந்து, பல்வேறு துறைகளின் கீழ், சிறந்த நடைமுறைகளைக் கண்டறிவதே இதன் நோக்கமாகும்.
இந்த தொடர் வெபினார்களின் ஒரு பகுதியாக, கல்வி அமைச்சகம் வரும் 21-ம் தேதி, கல்வி மற்றும் திறன் துறை பற்றிய வெபினாருக்கு ஏற்பாடு செய்துள்ளது. பல்வேறு கருப்பொருள்களில், பொருத்தமான அமர்வுகள் இதில் இடம்பெறும். பல்வேறு அமைச்சகங்கள், மாநில அரசுகளின் அதிகாரிகள், தொழில்துறை பிரதிநிதிகள், திறன் மேம்பாட்டு அமைப்புகள், கல்வியாளர்கள், மாணவர்கள் மற்றும் இதர வல்லுநர்கள் இதில் பங்கேற்பார்கள்.
முழு அமர்வில் பிரதமர் திரு நரேந்திர மோடி உரையாற்றுவார். பல்வேறு அமர்வுகளில், செயல் திட்டங்கள், விரிவான உத்திகள், வேலை வாய்ப்புகளை அதிகரிப்பதில் கவனம் செலுத்துதல் ஆகியவை பங்கேற்கும் குழுக்களால் கண்டறியப்படும்.
மேலும் விவரங்களுக்கு ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1799742